

***ОБЩИНА ХАЙРЕДИН\_\_\_\_\_\_\_\_\_\_\_\_\_\_\_\_\_\_\_***

*3357,с.Хайредин, обл.Враца, ул. “Георги Димитров” №135,тел.09166/2209*

ПРЕПИС-ИЗВЛЕЧЕНИЕ НА ЗАПОВЕД

№РД-559

28.09.2021г.

На основание чл.44, ал.2 от ЗМСМА, Решение №200 от Протокол №28/10.09.2021г. на ОбС-Хайредин, чл.35 ал.1 от Закона за общинската собственост и чл.71, ал.1 от Наредба №5 на ОбС-с.Хайредин

Н А Р Е Ж Д А М :

Да се проведе публично оповестен конкурсза продажбата на шест броя маломерни общински имоти: 77102.232.12, 77102.232.13, 77102.232.14, 77102.232.15, 77102.232.16 и 77102.232.19 с обща площ 0,575дка, находящи се в землището на с.Хайредин, при първоначална цена от 691лв. за засаждане на овощна градина, която впоследствие може да бъде преобразувана в оранжерия, при следните условия:

**І.Предварителни квалификационни изисквания към кандидатите:**

1.Кандидатите да нямат задължения/данъци, наеми, такси и др./ към Община Хайредин.

2.Кандидатите да нямат задължения към НАП.

3.Кандидатите да не са обявени в несъстоятелност и да не са в производство по ликвидация.

Не се допускат до участие в конкурса лица и фирми, които не отговарят на горните изисквания.

**ІІ.Приоритетни условия:**

1.Предназначението на продаваемите имоти:

|  |  |  |  |  |  |  |  |
| --- | --- | --- | --- | --- | --- | --- | --- |
| №  по ред | Имот № | | Акт  за общинска собственост | Местност в землището на с.Хайредин | Начин  на тр. ползване | Кате-  гория | Площ  /дка/ |
| 1. | 77102.232.12 | | №550/29.06.18г. | Край село | Нива | IV | 0,018 |
| 2. | 77102.232.13 | | №551/29.06.18г. | Край село | Нива | IV | 0,025 |
| 3. | 77102.232.14 | | №552/29.06.18г. | Край село | Нива | IV | 0,033 |
| 4. | 77102.232.15 | | №553/29.06.18г. | Край село | Нива | IV | 0,029 |
| 5. | 77102.232.16 | | №554/29.06.18г. | Край село | Нива | IV | 0,091 |
| 6. | 77102.232.19 | | №278/26.06.12г. | Край село | Нива | IV | 0,379 |
|  | | ОБЩО: | | | | | 0,575 |

е за засаждане на овощна градина, която впоследствие може да бъде преобразувана в оранжерия, съобразена с изискванията на европейското и българското законодателства.

2. Първоначалната цена на имотите е:

|  |  |  |  |  |  |  |
| --- | --- | --- | --- | --- | --- | --- |
| №  по ред | Имот № | Местност в землището на с.Хайредин | Начин  на тр. ползване | Кате-  гория | Площ  /дка/ | Първоночална цена  /лв./ |
| 1. | 77102.232.12 | Край село | Нива | IV | 0,018 | 22,00 |
| 2. | 77102.232.13 | Край село | Нива | IV | 0,025 | 30,00 |
| 3. | 77102.232.14 | Край село | Нива | IV | 0,033 | 40,00 |
| 4. | 77102.232.15 | Край село | Нива | IV | 0,029 | 35,00 |
| 5. | 77102.232.16 | Край село | Нива | IV | 0,091 | 109,00 |
| 6. | 77102.232.19 | Край село | Нива | IV | 0,379 | 455,00 |
| ОБЩО: | | | | | 0,575 | 691,00 |

която е определена в Доклад за определяне на пазарна стойност на недвижими имоти от 17.08.2021г. на оценителски колектив с ръководител Рашо Тарльовски.

Цената е без включени данъци и такси, които са за сметка на участника, спечелил конкурса.

3.Размера на инвестицията за засаждане на овощна градина, която впоследствие може да бъде преобразувана в оранжерия – не по-малко от 50000лв.

4. Срок на реализация – до 36 месеца, считано от датата на сключване на договора за закупуване на имотите до въвеждането в експлоатация на обекта.

5. Брой работни места, които ще бъдат разкрити по време на реализирането на инвестиционното намерение – минимум 2 броя работни места. Брой работни места, които ще бъдат постоянни след въвеждане в експлоатация на обекта – не по-малко от 4бр.

6. Имотите предмет на инвестицията не може да бъдат обект на разпоредителни сделки, преди реализацията на инвестиционното намерение.

7. Депозитът за участие е в размер 69лв., т.е. 10% от първоначалната цена.

**ІІІ.Документи за участие в конкурса:**

1.Заявление за участие по образец;

2.Удостоверение за актуално състояние на фирмата.

3.Удостоверение, че фирмата не е обявена в несъстоятелност и да не е в производство по ликвидация.

4.Становище и разработки по отделните условия на конкурса.

5.Проект за стопанско развитие на обекта.

6.Насрещни предложения на участника, благоприятни за общината.

7.Цена и условия за плащане.

8.Пълномощно с нотариална заверка, когато се участва чрез пълномощник;

9.Копие от документ за закупени конкурсни книжа;

10.Копие от документ за внесен депозит за участие.

11.Документ за липса на финансови задължения към Общината.

12.Удостоверение за липса на задължения към НАП.

13.Декларация, че участникът е запознат с конкурсната документация.

14.Декларация за извършен оглед на имотите, предмет на конкурса.

**ІV.Показатели, относителната им тежест и методика за определяне на комплексната оценка на офертите.**

Офертите на участниците, които не са отстранени от участие в конкурса и които отговарят на предварително обявените условия на Община Хайредин подлежат на комплексна оценка за определяне на купувача на имотите.

Класирането на офертите се извършва в зависимост от комплексната оценка, която се формира като сбор от получените точки по отделните показатели за оценка.

**Комплексната оценка (КО)** на офертата на участника се изчислява по формулата:

**КО = П1 + П2 + П3, където:**

**П1 – Срок на изпълнение на инвестицията – с тежест 25 точки**

**П2 – Брой работни места, които ще бъдат постоянни след въвеждане на обекта – с тежест 25 точки.**

**П3 –** **Предлагана цена за имотите – с тежест 50 точки**

Максимална комплексна оценка **(КО) = 100 точки**

Показатели за оценка на предложенията и начина на определяне на тежестта им в комплексната оценка:

1. **П1 -** е показател, отразяващ тежестта на предложеният от кандидата срок за изпълнение на инвестицията /в календарни дни/ - тежест **25 точки**,

* За нуждите на настоящата методика максималната стойност на **П1 е 25 точки**;
* Максимален брой точки – 25, получава офертата с предложен **най-кратък срок за изпълнение;**
* Точките на останалите кандидати се определят в съотношение към най-краткия срок за изпълнение по следната формула

**П1= (Amin / Ai) х 25**, където

**Amin** – представлява минималният (най-кратък) предложен срок за изпълнение на инвестицията

**Ai** – представлява срока за изпълнение на инвестицията, предложен от **i - тия** кандидат

**Забележка:** Участници, предложили срокове, по-дълги от максималния, който е посочен в указанията, ще бъдат отстранени от участие в процедурата.

1. **П2 -** е показател, отразяващ тежестта на предложения от кандидата брой работни места, които ще бъдат постоянни след въвеждане на обекта- тежест **25 точки**,

* За нуждите на настоящата методика максималната стойност на **П2 е 25 точки**;
* Максимален брой точки – 25, получава офертата с предложен **най-голям брой работни места, които ще бъдат постоянни след въвеждане на обекта;**
* Точките на останалите кандидати се определят в съотношение към най-големия брой работни места по следната формула

**П2 = (Ai / Amax) х 25**, където

**Amax** – представлява максималният (най-голям) брой работни места, които ще бъдат постоянни след въвеждане на обекта

**Ai** – представлява броя работни места, предложен от **i - тия** кандидат

**Забележка:** 2) Участници, предложили брой работни места, по-малко от минималния ще бъдат отстранени от участие в процедурата.

1. **П3 -** е показател, отразяващ тежестта на **предлаганата цена** на съответната оферта**.**

* За нуждите на настоящата методика максималната стойност на **П3 е 50 точки**;
* Максимален брой точки – 50, получава офертата с предложена **най-висока цена;**
* Точките на останалите кандидати се определят в съотношение към най-високата предложена цена по следната формула

**П3 = (Ai / Amax) х 50**, където

**Amax** – представлява предложената най-висока цена за имотите

**Ai** – представлява цената, предложена от съответния участник.

**V.Място и време за оглед на имота:** всеки работен ден от 08,00ч. до 12,00ч. и от 13,00ч. до 17,00ч. съвместно със служител от Община Хайредин най-късно до деня преди провеждане на конкурса, след представяне на документ за закупени книжа за участие в конкурса.

**VI.Заинтересованите лица могат да закупят копие от конкурсната документация** всеки работен ден между 08,00ч.-12,00ч. и 13,00ч.-17,00ч. от Общинска администрация Хайредин - “Месни данъци и такси” срещу заплащане на цена от 25,00лв. за комплект.

**VІI.Срок и място за подаване на предложенията за участие** всеки работен ден между 08,00ч.-12,00ч. и 13,00ч.-17,00ч. в сградата на Община Хайредин, най-късно до 17,00ч. на 27.10.2021г. Лицата, които не са подали предложение до изтичане на посочения по-горе срок няма да бъдат допуснати до участие в конкурса.

**VІІI Място, ден и час за провеждане на конкурса:** на 28.10.2021г. от 10,30ч. в административната сграда на Община Хайредин, с.Хайредин, обл.Враца, ул. “Георги Димитров” №135, в Заседателната зала, етаж 2.

**ІX.Назначавам Комисия с състав :**

НЕ СЕ ЧЕТЕ.

със задача: На 28.10.2021г. от 10,30ч. в Заседателната зала на ОА-Хайредин да проведе публично оповестения конкурс**.**

За извършената работа Комисията да състави и подпише доклад.

За участието си в работата членовете на Комисията не получават възнаграждение.

**X.Начин на провеждане на конкурса:** Съгласно разпоредбите на Глава седем “Условия и ред за провеждане на публичен търг и публично оповестен конкурс” от Наредба №5, приета с Решение №350/17.09.2010г. на ОбС-Хайредин.

Утвърждавам конкурсната документацията за провеждане на конкурса като неразделна част от настоящата заповед.

Условията на конкурса и срока за подаване на предложенията за участие да се обнародват в един местен всекидневник – „Конкурент“ и се публикуват в интернет-страницата на Общината най-малко 15 дни преди датата на провеждането на конкурса.

Всички съобщения във връзка с публично оповестения конкурс да се обявяват на информационното табло на Общинска администрация Хайредин, с.Хайредин, ул. „Георги Димитров“ №135 и на интернет адрес: www.hayredin.com.

Извлечение от заповедта, с изключение на състава на комисията, да се залепи на информационните табла в сградите на Общинската и кметските администрации в 3-дневен срок от нейното издаване.

Копие от заповедта да се връчи на всеки от комисията.

Контрол по изпълнение на заповедта ще упражнявам лично.

**ТОДОР АЛЕКСИЕВ**

*Кмет на Община Хайредин*

*Съгласувал:*

**ГАБРИЕЛА МИЛЧЕВА**

*Директор на Дирекция „ЕИДУТ“*

Изготвил:……………….

/Цв.Гущерски/